“हिमाचल के देवी-देवाताओं में गुग्गा जाहर पीर का नाम प्रमुख रूप से लिया जा सकत है। इसका य़ही कारण नहीं कि लाहौल-स्पीति एवं किन्नैकर को छोड़ कर अन्य सभी हिमाचलीय क्षेत्रों में लिकी न किसी रूप में गुग्गा-पूजा का प्रचलन गै बल्कि गुगा के पूजा-स्थानों की व्यपकता भी इसका प्रमाण है। इन्हें स्थानीय भाषा में ‘गुगा-मढ़ी’ या ‘गुगा-थान’ कहा जाता है। इन ‘थानों’ पर, सालभर में आयोजित होने वाले मेले तथा रक्षा बन्धन से लेकर गुगा-नवमी तक आठ-नौ दिन चलने वाला गुगा-गाथा का गायन भी इसी बात का प्रमाण है कि गुगा-पीर हिमाचली जन-जीवन में प्रतिष्ठित एक प्रमुख लोक देवता है।”